**Grozījumu Ministru kabineta 2010.gada 5.oktobra noteikumos Nr.936 „Kārtība, kādā Latvijas Republikas Zemessardze sniedz atbalstu valsts un pašvaldību institūcijām likumpārkāpumu novēršanā, sabiedriskās kārtības un drošības garantēšanā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemessardzes likuma 9.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2010.gada 5.oktobra noteikumos Nr.936 „Kārtība, kādā Latvijas Republikas Zemessardze sniedz atbalstu valsts un pašvaldību institūcijām likumpārkāpumu novēršanā, sabiedriskās kārtības un drošības garantēšanā””izstrādāts, lai noteiktu kārtību, kādā Latvijas Republikas Zemessardze (turpmāk – Zemessardze): 1) sniedz atbalstu Valsts policijai *personas, kura tiek turēta aizdomās par smaga vai sevišķi smaga nozieguma izdarīšanu meklēšanā, ja Valsts policijas rīcībā esošie resursi ir nepietiekami aizturēšanas pasākumu veikšanai un Zemessardzes piesaiste var ievērojami paātrināt likumpārkāpēja atrašanu vai ja Zemessardzes rīcībā ir speciāli resursi šo darbību veikšanai*;2) sniedz atbalstu Valsts policijai un pašvaldības policijai sabiedriskās kārtības un drošības garantēšanā valsts un pašvaldību rīkotajos publiskajos pasākumos.Izvērtējot Zemessardzes un Valsts policijas sadarbību likumpārkāpumu novēršanā un sabiedriskās kārtības garantēšanā 2013. un 2014.gadā, ir konstatēta nepieciešamība iesaistīt Zemessardzi atbalsta sniegšanā Valsts policijai par ne tikai pazudušu personu meklēšanā, bet arī par *personas, kura tiek turēta aizdomās par smaga vai sevišķi smaga nozieguma izdarīšanu meklēšanā (tai likumā „Par policiju” noteikto uzdevumu veikšanā)*. Latvijas reģionos Valsts policijas resursi ir ierobežoti, lai veiktu plaša mēroga neatliekamus pasākumus likumpārkāpēju meklēšanā. Zemessardze, pamatojoties uz Latvijas Republikas Zemessardzes likuma 3.panta 8.punkta uzdevumu, var sniegt atbalstu Valsts policijai likumpārkāpumu novēršanā un sabiedriskās drošības garantēšanā. Valsts policija, saņemot Zemessardzes atbalstu likumpārkāpēju meklēšanā, varēs savus resursus efektīvāk izmantot tieši likumpārkāpēju meklēšanas pasākumu īstenošanai, nevis dažādu šī pasākuma nodrošināšanas funkciju izpildei. Tādējādi tiktu stiprināta vispārējā sabiedriskā drošība. Zemessardzes iesaistīšanas būtība likumpārkāpēju meklēšanā ir sniegt atbalstu Valsts policijai tikai izņēmuma gadījumos un vienīgi atbalsta funkciju īstenošanā (piemēram, apķēdējuma nodrošināšanā, patrulēšanā, evakuēto teritoriju apsardzē u.tml.), nevis iesaistīties tiešu aizturēšanas specoperāciju veikšanā (kas ir ekskluzīva Valsts policijas kompetence).Pielāgojot Publisku izklaides un svētku pasākumu drošības likuma normas Latvijas Republikas Zemessardzes likuma 3.panta 8.punktā noteiktajam Zemessardzes uzdevuma apjomam sabiedriskās kārtības un drošības garantēšanā, Aizsardzības ministrija ir izstrādājusi grozījumus [Publisku](http://www.likumi.lv/doc.php?id=68488) izklaides un svētku pasākumu drošības likumā, paredzot izslēgt no1.panta 5.punktā sniegtās kārtības uzturētāja definīcijas atsauci uz Zemessardzi un papildināt likumu ar norādi, ka Zemessardze var sniegt atbalstu Valsts policijai un pašvaldības policijai sabiedriskās kārtības un drošības garantēšanā valsts vai pašvaldības institūciju rīkotajos publiskajos pasākumos.Lai Zemessardze pēc likumprojekta „Grozījumi Publisku izklaides un svētku pasākumu drošības likumā” spēkā stāšanās būtu tiesīga iesaistīties sabiedriskās kārtības un drošības garantēšanā publiskajos pasākumos Latvijas Republikas Zemessardzes likuma 3.panta 8.punktā noteiktajā apjomā, nepieciešams izdarīt grozījumus Ministru kabineta 2010.gada 5.oktobra noteikumos Nr.936 „Kārtība, kādā Latvijas Republikas Zemessardze sniedz atbalstu valsts un pašvaldību institūcijām likumpārkāpumu novēršanā, sabiedriskās kārtības un drošības garantēšanā” (turpmāk – MK noteikumi Nr.936), nosakot valsts un pašvaldību institūcijas, kurām Zemessardze var sniegt atbalstu sabiedriskās kārtības un drošības garantēšanā publiskajos pasākumos, kā arī kārtību, kā šis atbalsts tiks sniegts.Tā kā Latvijas Republikas Zemessardzes likuma 3.panta 8.punkts nosaka Zemessardzes uzdevumu sniegt atbalstu valsts un pašvaldību institūcijām sabiedriskās kārtības un drošības garantēšanā, tostarp arī publiskajos pasākumos, Zemessardze ir tiesīga sniegt atbalstu Publisku izklaides un svētku pasākumu drošības likumā noteiktajiem kārtības uzturētājiem – Valsts policijai un pašvaldības policijai. Ņemot vērā iepriekš minēto, MK noteikumi Nr.936 papildināmi:1. ar norādi par tiesībām Zemessardzei sniegt atbalstu Valsts policijai par Valsts policijai *personas, kura tiek turēta aizdomās par smaga vai sevišķi smaga nozieguma izdarīšanu meklēšanā*;
2. ar norādi par tiesībām Zemessardzei sniegt atbalstu Valsts policijai un pašvaldības policijai sabiedriskās kārtības un drošības garantēšanā, kad tā nodrošina sabiedrisko kārtību un drošību publiskajos pasākumos, pamatojoties uz Publisku izklaides un svētku pasākumu drošības likumu;
3. kārtību, kādā Zemessardze nodrošinās atbalsta sniegšanu Valsts policijai un pašvaldības policijai sabiedriskās kārtības un drošības garantēšanā publiskajos pasākumos, kā arī Valsts policijai likumpārkāpēju meklēšanā.

MK noteikumi Nr.936 paredz, ka Zemessardze, sniedzot atbalstu valsts un pašvaldību institūcijām likumpārkāpumu novēršanā, sabiedriskās kārtības un drošības garantēšanā, īsteno savas tiesības un pienākumus zemessargu dienesta gaitu regulējošajos normatīvajos aktos noteiktajā kārtībā. Šis nosacījums attieksies arī uz gadījumiem, kad Zemessardze sniegs atbalstu Valsts policijai likumpārkāpēju meklēšanā, kā arī Valsts policijai un pašvaldības policijai sabiedriskās kārtības un drošības garantēšanā. |
| 3. | Projekta izstrādē iesaistītās institūcijas | Iekšlietu ministrija, Tieslietu ministrija un Latvijas Pašvaldību savienība  |
| 4. | Cita informācija | Zemessardzes atbalsta sniegšanas uzdevumi tiks īstenoti Nacionālo bruņoto spēku ikgadējā budžeta ietvaros (Apakšprogrammu 22.10.00. „Starptautisko operāciju un Nacionālo bruņoto spēku personālsastāva centralizētais atalgojums” un 22.12.00. „Nacionālo bruņoto spēku uzturēšana” ietvaros).  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemessargi, Valsts policija un pašvaldības policija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un un komunikācijas aktivitātes** |
| 1. | Sabiedrības informēšana par projekta izstrādes uzsākšanu | Projekts šo jomu neskar.  |
| 2. | Sabiedrības līdzdalība projekta izstrādē  | Sadarbojoties ar Latvijas Pašvaldību savienību, uz projekta apspriešanu tika uzaicināti Latvijas pašvaldību pārstāvji (piedalījās Aizputes, Dobeles, Valmieras un Cēsu pašvaldības pārstāvji). |
| 3. | Sabiedrības līdzdalības rezultāti  | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, t.sk. Latvijas Republikas Zemessardze un Valsts policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Zemessardze spēs efektīvi veikt likumā noteiktos uzdevumus un sniegt atbalstu Valsts policijai un pašvaldības policijai valsts vai pašvaldību institūciju organizētajos publiskajos pasākumos, kā arī Valsts policijai likumpārkāpēju meklēšanā. Šāda sadarbība stiprinātu arī Zemessardzes un Valsts policijas horizontālo sadarbību valsts apdraudējumu situāciju pārvarēšanā Latvijas reģionos.  |
| 3. | Cita informācija | Nav. |

Anotācijas III, IV un V sadaļa – projekts šo jomu neskar.

Aizsardzības ministrs R.Vējonis

Vīza: valsts sekretārs J.Sārts

20.10.2014. 11:07

974

E.Svarenieks 67335029

edgars.svarenieks@mod.gov.lv

Marina Baltā 67335270

Marina.Balta@mod.gov.lv